الصفحه دى يتيمه, حاول تضيفلها لينك فى صفحات تانيه متعلقه بيها. ملف:Adil Darwish.jpg خريف حلم الديمقراطية هى مقاله مهمه للكاتب و المحلل السياسى عادل درويش نشرها فى جورنال الشرق الأوسط فى 8 اكتوبر 2011. موضوع المقاله هو الانتفاضات اللى قامت فى الشرق الأوسط فى سنة 2011 و بالذات الانتفاضه اللى حصلت فى مصر و انتهى بيها عهد الرئيس حسنى مبارك. بدأ الكاتب المقاله بقوله انه حذر قبل كده من التفاؤل بإمكانية تحقيق الديموقراطيه فى بلاد الشرق الاوسط اللى حصلت فيها انتفاضات و السبب فى كده مش ان شعوب البلاد دى بترفض الديموقراطيه لكن اكمن فيه خلل فى السوفتوير ( برامج تشغيل الكومبيوتر ) اذا اتصورنا ان المزاج العام هو شبكة اجهزة كومبيوتر من الأمزجه الفرديه. الكاتب قارن مابين حال الانتفاضات اللى حصلت فى مصر و بلاد فى الشرق الاوسط باللى حصلت فى بلاد شرق اوروبا طوالى بعد سقوط سور برلين و فى رأيه ان الشعوب اللى انتفضت فى الشرق الأوسط مانجحتش فى تحقيق الحد الادنى من الديموقراطيه على عكس اللى حصل فى بلاد شرق اوروبا لتلت اسباب ، هى : غياب نماذج سابقه فى المنطقه لديموقراطيه برلمانيه دستوريه بتتغير فيها الحكومه بالإنتخابات